પહેલાંનાં લોકો ભલે ભણ્યાં નથી, પણ કીર્તન એવાં સરસ ગાય છે તે જાણે સાંભળ્યા જ કરીએ અને ભણેલાં બહુ ઓછાં કીર્તન શીખે છે, તો કીર્તન શીખવાં જોઈએ, કેવળ દેહને માટે જ વિદ્યાનો ઊપયોગ એમાં વળ્યું શું ? કાંઈક થોડું ઝાઝું ભગવાન માટી અને જીવ માટે કરવું જોઈએ ને ? સવારે નાહી ધોઈ પવિત્ર થઈને શિક્ષાપત્રી, વચનામૃત, નારાયણ કવચ, પ્રાર્થના અને જનમંગળ જરૂર વાંચવાં જોઈએ પૂજા પાઠ કાંઈ ન કરો તો ભણ્યા છતાં અભણ છો, અંતે સરવાળે શું ? મીડાં જ હોય ને ! આ જનમંગળની કથા જીવનમાં ઊતારવા જેવી છે.